Diari Oficial de la Generalitat Valenciana


Sumari del DOGV 7115, del 20-09-2013 (2013/8960)

Notificació de la sentència dictada en el juí verbal número 1344/2011.
----------------------------------------------------------------------

### Dades del document

Número de DOGV
:   7115

Data del DOGV
:   20-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8960


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el juí verbal número 1344/2011. [2013/8960]  
Procediment: juí verbal número 001344/2011-P  
Demandant: Allianz Seguros, SA.  
Procurador: Juan Díaz Siles  
Demandada: Canteras de Mármol Granada, SL.  
Procurador/a: -  
Tomás Mora Zaragoza, secretari del Jutjat de Primera Instància número 1 de Benidorm, faig saber que en les actuacions de referència, a instàncies del procurador, Juan Díaz Siles, en nom i representació d'Allianz Seguros, SA, contra Canteras de Mármol Granada, SL, ha sigut dictada una sentència, l'encapçalament i la part dispositiva de la qual són del tenor següent:  
«Sentència número 63/13  
Benidorm, 15 de març de 2013  
José Francisco Bernal Alcover, magistrat jutge titular del Jutjat de Primera Instància número 2 dels de Benidorm i partit, en funcions de substitució natural o ordinària del magistrat jutge titular del Jutjat de Primera Instància número 1 de Benidorm, he vist les presents actuacions de juí verbal número 001344/2011, seguides a instàncies de la demandant Allianz Seguros, SA, representada pel procurador dels tribunals Juan Díaz Siles i assistida pel lletrat, Miguel Rodríguez Ladrón de Guevara, contra la demandada Canteras de Mármol Granada, SL, en situació processal de rebel·lia, sobre la reclamació d'una quantitat.  
  
Dispositiva  
Estime íntegrament la demanda formulada pel procurador dels tribunals Juan Díaz Siles, en nom i representació processal de la demandant Allianz Seguros, SA, contra la demandada Canteras de Mármol Granada, SL, i:  
a) Condemne la demandada Canteras de Mármol Granada, SL, que faça pagament a la demandant Allianz Seguros, SA, de la suma reclamada com a principal en este procediment de 2.996,23 euros.  
  
b) Condemne la demandada Canteras de Mármol Granada, SL, que faça pagament a la demandant Allianz Seguros, SA, dels interessos legals produïts per la suma esmentada, des de la data de reclamació judicial (14 de juny de 2011) fins a la data de la present resolució, i dels interessos legals per mora processal de l'article 576 de la Llei d'Enjudiciament Civil, produïts des de la data de la present resolució fins a la data en què la demandada efectue íntegrament el pagament del que deu; i tot això per haver incorregut en mora la demandada en el compliment de la seua obligació de pagament.  
c) Condemne la demandada Canteras de Mármol Granada, SL, al pagament de totes les costes processals produïdes en este procediment.  
  
Expediu una testimoniança literal d'esta sentència i uniu-la a estes actuacions, i incloeu l'original en el llibre de sentències civils d'este Jutjat.  
Notifiqueu la present resolució a les parts, fent-los saber que és ferma i que, en contra, no es pot interposar cap recurs, de conformitat amb l'article 455.1 de la Llei d'Enjudiciament Civil, que establix que «Les sentències dictades en qualsevol classe de juí, les interlocutòries definitives i aquelles altres que la llei expressament assenyale, seran apel·lables, a excepció de les sentències dictades en els juís verbals per raó de la quantia quan esta no supere els 3.000 euros», segons la redacció donada per la Llei 37/2011, de 10 d'octubre, de Mesures d'Agilització Processal.  
Esta és la meua sentència que, jutjant definitivament en esta instància, pronuncie, mane i firme.»  
I perquè servisca de notificació al demandat rebels, Canteras de Mármol Granada, SL, expedisc el present edicte.  
  
Benidorm, 5 de juliol de 2013.- El secretari: Tomás Mora Zaragoza.